**Železničná spoločnosť Slovensko, a.s.**

**Organizačné útvary**

Železničná spoločnosť Slovensko, a.s.

Odbor riadenia ľudských zdrojov

Bratislava

Váš list/zo dňa Naše číslo Vybavuje/linka Dátum

80627 /2021-ORLZ Gergelyová 925/2515 30.11.2021

**Vec: Poskytovanie stravovania od. 1.1.2022 – základná informácia**

Železničná spoločnosť Slovensko, a.s. (ďalej len „ZSSK“) aktuálne poskytuje zamestnancom stravovanie formou stravovacích poukážok v elektronickej forme, ktorých hodnotu dotuje na Callio kartu zamestnanca (ďalej len „elektronická stravovacia poukážka“).

Hodnota elektronickej stravovacej poukážky je 3,83 €.

|  |  |
| --- | --- |
| Kalkulácia hodnoty stravovacej poukážky | € |
| Príspevok zamestnávateľa na stravovanie 55 % v zmysle Zákonníka práce | 2,11 |
| Príspevok zamestnávateľa zo sociálneho fondu | 0,15 |
| Príspevok zamestnanca | 1,57 |
| Celková hodnota stravovacej poukážky | 3,83 |

Od 01.01.2022 si zamestnanci môžu vybrať medzi:

1. poskytnutím elektronických stravovacích poukážok
2. poskytnutím finančného príspevku na stravovanie

**AD 1 POSKYTNUTIE ELEKTRONICKÝCH STRAVOVACÍCH POUKÁŽOK**

Tak ako doteraz, zamestnávateľ odošle zamestnancovi na Callio kartu čiastku v eurách zodpovedajúcu hodnote elektronickej stravovacej poukážky (3,83 €) x počet plánovaných pracovných zmien v príslušnom mesiaci, zníženú o  dni neprítomností v predchádzajúcom mesiaci. Príspevok zamestnanca (1,57 €) bude zrazený zo mzdy zamestnanca.

**Príklad:**

Aktuálny mesiac má 20 pracovných dní. Zamestnanec by mal teda dostať 20 x 3,83 = 76,6 €. Zamestnanec bol ale minulý mesiac tri dni neprítomný. Jeho nárok pre aktuálny mesiac je teda znížený o 3 x 3,83 = 11,49 €.

Zrážka príspevku zamestnanca z jeho mzdy bude 17 x 1,57 = 26,69 €.

Zamestnancovi bude na Callio kartu nadotovaná čiastka 65,11 € (= 76,6 - 11,49).

**AD 2 POSKYTNUTÍE FINANČNÉHO PRÍSPEVKU NA STRAVOVANIE**

Zamestnávateľ odošle zamestnancovi na Callio kartu čiastku v eurách zodpovedajúcu hodnote príspevku zamestnávateľa na stravovanie, teda príspevok vo výške 55 % stravnej poukážky a príspevku zo sociálneho fondu (2,26 €) x počet plánovaných pracovných zmien v príslušnom mesiaci, zníženú o neprítomnosti v predchádzajúcom mesiaci.

Príklad:

Aktuálny mesiac má 20 pracovných dní. Zamestnanec by mal teda od zamestnávateľa dostať 20 x 2,26 = 45,2 €. Zamestnanec bol ale minulý mesiac tri dni neprítomný. Jeho nárok pre aktuálny mesiac je teda znížený o 3 x 2,26 = 6,78 €.

Zrážka príspevku zamestnanca z jeho mzdy bude 0 €.

Zamestnancovi bude na Callio kartu nadotovaná čiastka 38,42 € (= 17 x 2,26).

V zmysle platnej smernice „Stravovanie a poskytovanie bezplatného občerstvenia zamestnancom“ zabezpečuje ZSSK stravovanie prostredníctvom elektronických kariet Callio.

Zamestnávateľ odošle hodnotu stravných poukážok, na ktoré má zamestnanec nárok, po vyúčtovaní za predchádzajúci mesiac, a to spravidla v prvý kalendárny deň aktuálneho mesiaca na Callio kartu (nabije zamestnancovi kartu).

Zamestnanec platí za stravu touto Callio kartou.

Ak si zamestnanec od 1.1.2022 zvolí namiesto poskytovania elektronických stravovacích poukážok poskytovanie finančného príspevku, zamestnávateľ odošle hodnotu finančného príspevku, na ktorý má zamestnanec nárok, po vyúčtovaní za predchádzajúci mesiac, a to spravidla v prvý kalendárny deň aktuálneho mesiaca na Callio kartu (nabije zamestnancovi kartu).

Proces „nabíjania“ finančného príspevku na kartu Callio bude rovnaký ako doteraz.

Dodávateľ Callio kariet rozšíril funkcionalitu karty (viď v prílohe).

Od 01.12.2021 do 15.12.2021 sa všetci zamestnanci môžu rozhodnúť či im:

* naďalej má zamestnávateľ poskytovať na Callio kartu elektronické stravovacie poukážky, na ktoré si zamestnanec prispieva aj sám,
* má zamestnávateľ poskytovať na Callio kartu len finančný príspevok na stravovanie, na ktorý si zamestnanec už sám neprispieva.

Rozhodnutie, že prechádzate na finančný príspevok môžete urobiť:

1. online na portáli Callio zakliknutím výberu finančný príspevok. Pre túto možnosť kliknite na: <https://callio.eu/anketa-zamestnaca-vyber-prispevku-na-stravovanie-zssk/>
2. telefonicky na telefónnom čísle +421 2 32 77 37 77. V bezplatnom rozhovore s operátorom Callio slovnepotvrďte, že chcete poberať finančný príspevok. Telefonická linka bude dostupná od 8:00 hodiny do 17:00 hodiny v pracovných dňoch.

Zamestnanec, ktorý nevyužije ani jednu z predchádzajúcich možností, portál alebo telefonát deklaruje, že má záujem zotrvať na poskytovaní stravovania formou elektronických stravovacích poukážok.

Zamestnanec je viazaný svojím výberom počas 12 mesiacov odo dňa, ku ktorému sa výber viaže. Zamestnanec, ktorý po uplynutí obdobia viazanosti (12 mesiacov) bude mať záujem formu poskytovania stravovania zmeniť, bude tak môcť urobiť opätovne v mesiaci november 2022 s tým, že zmena formy poskytovania stravovania sa reálne uskutoční v januári 2023.

V súvislosti s rozšírením formy o finančný príspevok sa v súčasnosti vydané Callio karty nateraz nemenia.

V priebehu prvého štvrťroka 2022 zamestnávateľ preverí, nastaví a zavedie aj možnosť úhrady finančného príspevku na bežný účet, na ktorý je zamestnancovi vyplácaná mzda. Výška finančného príspevku by sa ani pri tejto forme nemenila.

Prílohy: Výhody poskytovania finančného príspevku na kartu Callio

**Mgr. Andrea Trégerová, v.r.**

riaditeľka odboru riadenia ľudských zdrojov